VYHLÁSENIE

Generálnej prokuratúry Slovenskej republiky

K návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a o zmene a doplnení niektorých zákonov, boli v rámci pripomienkového konania predložené viaceré zásadné pripomienky. Rozporovými konaniami uskutočnenými v dňoch 13. 8. 2015, 14. 8. 2015 a 17. 8. 2015 sa nepodarilo odstrániť rozpor s nasledovnými subjektmi v nasledovných oblastiach:

1.	Rozpor so zástupcom verejnosti - VIA IURIS pretrváva vo vzťahu:

              k čl. I:

-	bodom 8 a 14 (§ 7 ods. 2 a nadväzne na to § 9) – problematika predĺženia funkčného obdobia generálneho prokurátora až do doby, kedy nový generálny prokurátor zloží sľub

  k čl. III:

-	bodu 6 (§ 7a)  a bodu 29 (§ 21 a 21a) - ustanovenia týkajúce sa zloženia výberových komisií pri výberových konaniach na funkciu prokurátora a pri funkčnom postupe prokurátora,  
-	bodu 14 (§ 10a) -  preradenie prokurátora na nižší stupeň prokuratúry generálnym prokurátorom.

2.	Rozpor s Najvyšším súdom Slovenskej republiky pretrváva k pripomienke nad rámec predloženého materiálu týkajúcej sa doplnenia čl. II návrhu zákona vo vzťahu k § 69 ods. 2 a 4 zákona č. 385/2000 Z. z. 

3.	Rozpor s Radou prokurátorov Slovenskej republiky pretrváva vo vzťahu k čl. III:

-	bodu 14 (§ 10a) – preradenie prokurátora na nižší stupeň prokuratúry generálnym prokurátorom,  
-	bodu 36 [§ 26 ods. 1 písm. t)] – oznamovanie postihov za priestupok a iný správny delikt služobnému úradu,
-	bodu 95 (§ 198 ods. 2 a 3) – prerušenie plynutia lehoty, v ktorej dochádza k premlčaniu disciplinárneho konania a možnosti uloženia disciplinárneho postihu,
-	bodu 117 (§ 217a až 217d) – úprava navrhovaných ustanovení o etickej komisii.